**Ministru kabineta noteikumu projekta**

**“Grozījumi Ministru kabineta 2009. gada 26. maija noteikumos Nr. 485 “Bioloģiskās lauksaimniecības uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2009. gada 26. maija noteikumos Nr. 485 “Bioloģiskās lauksaimniecības uzraudzības un kontroles kārtība”” (turpmāk – noteikumu projekts) sagatavots, lai:  **1) noteiktu kontroles institūcijas atzīšanas kārtību;**  2) precizētu termiņu, kad operators var iesniegt iesniegumu par iekļaušanu kontroles sistēmā, **par kontroles institūcijas maiņu, pārejas perioda saīsināšanu, kā arī nebioloģisku lauksaimniecības dzīvnieku iepirkšanas atļaujas saņemšanu;**  3) precizētu nebioloģisko sēklu izmantošanas atļaujas saņemšanas nosacījumus, pēdējo iesniegtās informācijas atjaunošanas termiņu sēklu datubāzē – sistēmā, kā arī citus ar sēklu datubāzi saistītus jautājumus;  **4) precizētu sankciju sarakstu.**  Noteikumu projekts stāsies spēkā pēc tā publicēšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Lauksaimniecības un lauku attīstības likuma 11. panta pirmā daļa un trešās daļas 1. punkts  2. Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2009. gada 26. maija noteikumi Nr. 485 “Bioloģiskās lauksaimniecības uzraudzības un kontroles kārtība” (turpmāk – noteikumi Nr. 485), kuros izdarāmi grozījumi.  1. Noteikumos Nr. 485 noteiktas institūcijas, kas pilda Komisijas 2008. gada 5. septembra Regulā Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu Nr. 834/2007 par bioloģisko ražošanu un bioloģisko produktu marķēšanu, (turpmāk – Regula Nr. 889/2008) noteiktās kontroles organizāciju funkcijas, paredzot, ka bioloģiskās lauksaimniecības kontroles organizāciju funkcijas pilda kontroles institūcijas Pārtikas un veterinārajā dienesta apstiprinātās jomās. Tā kā Pārtikas un veterinārais dienests tikai izvērtē kontroles institūcijas atbilstību Padomes 2007. gada 28. jūnija Regulas (EEK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk – Padomes Regula Nr. 834/2007) prasībām un tās atzīšanu, nevis apstiprināšanu, ir nepieciešams precizēt noteikumu Nr. 485 5. punktu.  2. Pārtikas un veterinārais dienests izvērtē, vai kontroles institūcijai ir Padomes Regulas Nr. 834/2007 27.  panta 5. punkta “b” apakšpunktā noteiktajam atbilstošas nepieciešamās iekārtas, aprīkojums, infrastruktūra, kas vajadzīga kontroles uzdevumu izpildei, pietiekams skaits kontrolei pakļauto fizisko vai juridisko personu, lai nodrošinātu kontroles institūcijas kontroļu objektivitāti un neatkarību, kā arī kvalificēti un pieredzējuši darbinieki. Tā kā nav noteikti kritēriji, kā novērtēt fizisko vai juridisko personu skaitu un darbinieku kvalifikāciju un pieredzi, noteikumi ir jāpapildina ar jaunu 5.1 punktu.  3. Patlaban Latvijā ir noteiktas divas kontroles institūcijas, kas veic kontroles darbības bioloģiskās lauksaimniecības jomā. Lai vēl kādai institūcijai būtu iespēja pieteikties bioloģiskās lauksaimniecības kontrolei, noteikumi Nr. 485 ir jāpapildina ar jaunu I1 nodaļu par kārtību, kādā kontroles institūcija var pieteikties, tiek izvērtēta tās atbilstība un notiek tās atzīšana.  4. Lai neierobežotu uzņēmēju iespējas pieteikties bioloģiskās lauksaimniecības kontroles sistēmai, ir lietderīgi noteikt, ka kontroles sistēmai var pieteikties visu gadu, tāpēc tiek precizēts noteikumu Nr. 485 6. punkts un svītrots 12.31. apakšpunkts, kurā noteikts, kādā termiņā operators iesniedz iesniegumu. Tāpat ir jāprecizē 17.1. apakšpunkts par iesnieguma par pārejas perioda saīsināšanu un paralēlo ražošanu iesniegšanas termiņu, nosakot, ka to var iesniegt visu gadu.  5. Noteikumos Nr. 485 noteikts termiņš, kādā operatoram ir jāiesniedz iesniegums par kontroles institūcijas maiņu. Pieredze liecina, ka nav lietderīgi noteikt šādu termiņu, jo kontroles institūcijas maiņa nevar notikt, ja nav nokārtotas finanšu saistības ar iepriekšējo kontroles institūciju, tāpēc ir jāsvītro 12.3 punkts.  6. Saskaņā ar Regulu Nr. 889/2008 nebioloģiskos lauksaimniecības dzīvniekus var iegādāties tikai atbilstoši atļaujai un tikai noteiktā skaitā, kas izteikts procentos no esošā ganāmpulka lieluma. Atbilstoši Ministru kabineta 2019. gada 26. marta noteikumiem Nr. 134 “Lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtība” lauksaimniecības dzīvnieku turētājam ir pienākums divas reizes gadā ziņot par lauksaimniecības dzīvnieku skaitu ganāmpulkā. Lai saņemtu atļauju iepirkt nebioloģiskos lauksaimniecības dzīvniekus, ir jāzina, cik liels ir lauksaimniecības dzīvnieku skaits atļaujas pieprasīšanas brīdī. Tāpēc noteikumi Nr. 485 ir jāpapildina ar 16.4 punktu, nosakot prasību aktualizēt informāciju par pieaugušiem lauksaimniecības un akvakultūras dzīvniekiem lauksaimniecības dzīvnieku, ganāmpulku un novietņu reģistrā, kas ir valsts informācijas sistēmas "Lauksaimniecības datu centra informācijas sistēma" sastāvdaļa, kā arī jāprecizē 60.1 punkta ievaddaļa.  7. Noteikumu Nr. 485 29. punktā noteikts, ka Valsts augu aizsardzības dienests Kultūraugu uzraudzības valsts informācijas sistēmā (turpmāk – sistēma) iekļauj un savā tīmekļvietnē publicē informāciju par pieejamām bioloģiskās lauksaimniecības sēklām un veģetatīvo pavairošanas materiālu, kā arī par sagatavošanai paredzētajāmbioloģiskās lauksaimniecības sēklām, bet nav paredzēts iekļaut informāciju par sagatavošanai paredzēto bioloģisko veģetatīvo pavairošanas materiālu. Pieredze liecina, ka šāda informācija ir vajadzīga bioloģiskajiem lauksaimniekiem, tāpēc noteikumi Nr. 485 papildināmi ar 29.2. apakšpunktu, paredzot iekļaut sistēmā arī informāciju par sagatavošanai paredzēto bioloģisko veģetatīvo pavairošanas materiālu, kā arī ar 31.2punktu, un ir jāprecizē 33., 34. un 41. punkts.  8. Noteikumu Nr. 485 30. punktā noteikts, ka Valsts augu aizsardzības dienests nodrošina sistēmas aktīvajā datubāzē iekļautās informācijas saglabāšanu sēklām līdz sēklu kvalitāti apliecinošā dokumenta derīguma termiņa beigām un veģetatīvajam materiālam – līdz augu pases vai etiķetē norādītā derīguma termiņa beigām. Sēklu testēšanas pārskatam, kas ir sēklu kvalitāti apliecinošais dokuments, saskaņā ar grozījumiem normatīvajos aktos par sēklaudzēšanu un sēklu tirdzniecību, nav noteikts derīguma termiņš, bet tiek noteikti termiņi un nosacījumi, kad tirdzniecībai paredzētajām sēklām ir jāveic atkārtota sēklu pārbaude. Ar 2020. gada grozījumiem normatīvajos aktos par pavairojamā materiāla apriti ir svītrota norma par augu pases un etiķetes derīguma termiņu, tāpēc šī prasība ir svītrojama 30.1.1. un 30.1.2. apakšpunktā.  9. Noteikumu Nr. 485 31. punktā ir noteikts, ka informāciju par pieejamo bioloģiskās lauksaimniecības sēklas un veģetatīvo pavairošanas materiālu sistēmā iekļauj operators. Lai uzlabotu bioloģiskajā lauksaimniecībā pieejamo sertificēto sēklu daudzumu, ir lietderīgi noteikt, ka šo informāciju var iesniegt arī sēklu izplatīšanas uzņēmums, tāpēc ir jāpapildina noteikumu Nr. 485 31. punkts un 31.1.apakšpunkts.  10. Noteikumu Nr. 485 31.3. apakšpunktā ir noteikts, ka operators Valsts augu aizsardzības dienestā iesniedz reģistrācijas numuru fitosanitārai kontrolei pakļauto augu un augu produktu apritē iesaistīto personu reģistrā. No 2019. gada 14. decembra tiek piemērota Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Regula 2016/2031). Tā kā Regula 2016/2031 paredz personu reģistrāciju Profesionālo operatoru oficiālajā reģistrā, ir jāprecizē 31.3. apakšpunkts un 58. punkts.  11. Noteikumu Nr. 485 31.4.1. apakšpunktā ir noteikts, ka operators iesniedz Valsts augu aizsardzības dienestā sēklas kvalitāti apliecinošā dokumenta numuru, dokumenta izdošanas vietu un derīguma termiņu. Šī informācija ir iesniedzama tikai par citās valstīs sertificētām sēklām, jo par Latvijā sertificētām sēklām šī informācija ir pieejama Valsts augu aizsardzības dienestā. Tādējādi ir jāprecizē minētais apakšpunkts.  12. Noteikumu Nr. 485 31.4.2.2. apakšpunktā noteikts, ka operatori, lai sistēmā tiktu iekļauta informācija par pieejamo bioloģiskās lauksaimniecības veģetatīvo pavairošanas materiālu, iesniegumā norāda Valsts augu aizsardzības dienesta izdotā pārbaudes akta numuru un datumu, kurā pieņemts lēmums lietot augu pasi vai etiķeti saskaņā ar normatīvajiem aktiem par augu karantīnu un pavairojamo materiālu. Regulā 2016/2031 un normatīvajos aktos par sēklaudzēšanu un sēklu tirdzniecību ir noteikts, ka augu pase ir nepieciešama visiem stādāmiem augiem un noteikto sugu sēklai. Tādējādi ir jāprecizē attiecīgais noteikumu Nr. 485 punkts.  13. Lai lauksaimniekiem atvieglotu informācijas saņemšanu par pieejamo sertificēto pavairojamo materiālu, ir jāprecizē informācijas iesniegšanas termiņi un pavairojamā materiāla apzīmējumi noteikumu Nr. 485 32. punktā.  14. Noteikumu 34. punktā noteikta prasība Valsts augu aizsardzības dienestam informēt operatoru par pieņemto lēmumu attiecībā uz operatora iesniegto iesniegumu. Lai samazinātu Valsts augu aizsardzības dienesta administratīvo slogu, noteikumus ir lietderīgi papildināt ar 34.1 punktu, nosakot iespēju piemērot Brīvas pakalpojumu sniegšanas likumā paredzēto noklusējumu.  15. Noteikumu Nr. 485 39. punktā ir jāprecizē minētie sēklu un pavairojamā materiāla apzīmējumi un termiņi, kādā lauksaimnieki iesniedz iesniegumu atļaujas saņemšanai izmantot nebioloģisku pavairojamo materiālu, lai nodrošinātu sējai un stādīšanai nepieciešamā pavairojamā materiāla optimālu iegādi.  16. Noteikumu Nr. 485 47. punktā ir noteikts termiņš, līdz kuram ir jāiesniedz operatoru iesniegumi un iesniedzamie dokumenti pārejas perioda saīsināšanai un iesniegums situācijā, kad saimniecībā vienlaikus nodarbojas gan ar bioloģisko, gan nebioloģisko lauksaimniecību. Lai kvalitatīvi izvērtētu iesniegumu, nav lietderīgi noteikt laiku, kādā ir jāiesniedz iesniegums un izvērtējuma rezultāti. Iesniedzamie dokumenti pārejas perioda saīsināšanai un dokumenti pārejas plāna apstiprināšanai gadījumos, kad saimniecībā vienlaikus nodarbojas gan ar bioloģisko, gan nebioloģisko lauksaimniecību, ir atšķirīgi, tāpēc ir jāprecizē 47. punkts, nosakot iesniedzamos dokumentus attiecībā uz pārejas perioda saīsināšanu atkarībā no riska analīzes un laboratorisko analīžu rezultātiem un noteikumi arī jāpapildina ar jaunu 47.1 punktu, nosakot, kuri dokumenti iesniedzami paralēlās ražošanas gadījumā.  17. Praksē ir pierādījies, ka nav lietderīgi fiziski kontrolēt katru no trešajām valstīm ievesto sūtījumu un no tā ņemt paraugus, jo nevienā noņemtajā paraugā līdz šim nav konstatētas neatļautas atliekvielas. Tā kā Pārtikas un veterinārais dienests kontrolē sūtījumus, ievērojot normatīvo aktu prasības, ir jāsvītro noteikumu 52.1 punkts.  18. Tā kā spēku ir zaudējuši Ministru kabineta 2010. gada 28. decembra noteikumi Nr. 1231 “Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu” un spēkā ir Ministru kabineta 2013. gada 8. oktobra noteikumi Nr. 1083 “Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”, ir jāprecizē noteikumu 62.21.1. un 62.23.1. apakšpunkts.  19. Noteikumu Nr. 485 1. pielikumā ir norādīti darbības veidi, kurus uzņēmējs var sertificēt. Lai kontroles institūcijai tiktu precīzāk norādīta sertificējamā nozare un atbilstoši noteikumu Nr. 485 1.1 pielikumā noteiktajiem īstenojamajiem pasākumiem pēc neatbilstību un pārkāpumu konstatēšanas konkrētai nozarei vai jomai varētu piemērot sankcijas, ir jāprecizē noteiktais jomu sadalījums nozarēs un jāgroza 1. pielikuma 3., 6. un 9.  punkts.  20. Praksē ir pierādījies, ka dažkārt neatbilstību un pārkāpumu gadījumos piemērojamās sankcijas nav pietiekamas vai ir nesamērīgi bargas, tāpēc nepieciešams precizēt un papildināt noteikumu Nr. 485 1.1 pielikumā noteiktos īstenojamos pasākumus neatbilstību un pārkāpumu gadījumos:  1) 8. punktā jānosaka, ka jau pirmajā pārkāpuma reizē var tikt anulēts sertifikāts uzņēmumam, bet otrajā reizē uzņēmumam sertifikātu anulē bez tiesībām divus gadus pieteikties sertifikācijai;  2) 10. punktā jānosaka, ka pēc otrreizējas pārkāpuma konstatēšanas ir jāveic korektīvās darbības. Savukārt, ja pārkāpums ir konstatēts trešo reizi, nav nepieciešams anulēt sertifikātu uzņēmumam, bet kontroles institūcija var noteikt atkārtotu pārejas periodu;  3) nepieciešams precizēt 18. punkta 7. ailē noteikto sankciju par bišu saimju turēšanas apstākļu neievērošanu. Prakse ir pierādījusi, ka šādos gadījumos ir lietderīgi anulēt sertifikātu biškopības jomai bez tiesībām divus gadus pieteikties sertifikācijai, nevis anulēt sertifikātu uzņēmumam;  4) 19. un 21. punkts ir jāprecizē, nosakot, ka pārkāpumu gadījumā īstenojamie pasākumi attiecas arī uz biškopības jomu;  5) jāprecizē 21. punktā noteiktā sankcija gadījumā, kad trešo reizi netiek ievērots karences periods, nosakot prasību anulēt sertifikātu uzņēmumam bez tiesībām divus gadus pieteikties sertifikācijai;  6) 1.1pielikums jāpapildina ar 26.2 punktu, nosakot iespēju kontroles institūcijai anulēt sertifikātu uzņēmumam bez tiesībām divus gadus pieteikties sertifikācijai gadījumā, kad uzņēmējs neievēro kontroles institūcijas norādījumus par produkcijas atsaukšanu no tirdzniecības.  Noteikumu projekts paredz jauna valsts pārvaldes pakalpojuma – bioloģiskās lauksaimniecības kontroles institūcijas atbilstības izvērtēšanas – ieviešanu.  Minēto valsts pārvaldes pakalpojumu var pieprasīt, izmantojot gan klātienes, gan neklātienes kanālus. Pakalpojums tiek saņemts klātienē, veicot pārbaudi kontroles institūcijā. Pēc noteikumu spēkā stāšanās valsts pārvaldes pakalpojuma apraksts tiks ievietots portālā Latvija.lv.  Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Biedrības “Vides kvalitāte” sertifikācijas institūcija „Vides kvalitāte”, SIA “Sertifikācijas un testēšanas centrs”, Valsts augu aizsardzības dienests un Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz vairāk nekā 4000 bioloģiskās lauksaimniecības kontroles sistēmā iekļauto juridisko un fizisko personu, kā arī uz biedrības “Vides kvalitāte” sertifikācijas institūciju “Vides kvalitāte”, SIA “Sertifikācijas un testēšanas centrs”, Valsts augu aizsardzības dienestu un Pārtikas un veterināro dienestu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina personu tiesības un pienākumus, bet tikai precizē veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | 1) Regula Nr. 889/2008;  2) Regula Nr. 834/2007. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | 1) Regula Nr. 889/2008;  2) Regula Nr. 834/2007. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 834/2007 27. panta 5. punkta “b” apakšpunkts | | 2. punkts (noteikumu Nr. 485 5.1 punkts) | | Ieviests pilnībā. | Neparedz stingrākas prasības. |
| Regulas Nr. 834/2007 28. panta 2. punkts | | 2. punkts (noteikumu Nr. 485 5.12. apakšpunkts) | | Ieviests pilnībā. | Neparedz stingrākas prasības. |
| Regulas Nr. 834/2007 27. panta 5. punkts | | 3. punkts (noteikumu Nr. 485 5.2 punkts) | | Ieviests pilnībā. | Neparedz stingrākas prasības. |
| Regulas Nr. 834/2007 27. panta 5. punkta “b” apakšpunkts | | 3. punkts (noteikumu Nr. 485 5.5punkts) | | Ieviests pilnībā. | Neparedz stingrākas prasības. |
| Regulas Nr. 834/2007 27. panta 9. punkts | | 2. punkts (noteikumu Nr. 485 5.10punkts) | | Ieviests pilnībā. | Neparedz stingrākas prasības. |
| Regulas Nr. 889/2008 63. pants | | 4. punkts (noteikumu Nr. 485 6. punkts) | | Ieviests pilnībā. | Neparedz stingrākas prasības. |
| Regulas Nr. 889/2008 40. panta 1. punkts | | 21. punkts (noteikumu Nr. 485 47.11. apakšpunkts) | | Ieviests pilnībā. | Neparedz stingrākas prasības. |
| Regulas Nr. 889/2008 40. panta 2. punkts | | 21. punkts (noteikumu Nr. 485 47.12. apakšpunkts) | | Ieviests pilnībā. | Neparedz stingrākas prasības. |
| Regulas Nr. 834/2007 12. panta 1. punkta "h" apakšpunkts | | 29. punkts  (noteikumu Nr. 485 1.1pielikuma 8. punkts) | | Ieviests pilnībā. | Neparedz stingrākas prasības. |
| Regulas 889/2008  5. pants | | 29. punkts  (noteikumu Nr. 485 1.1pielikuma 8. punkts) | | Ieviests pilnībā. | Neparedz stingrākas prasības. |
| Regulas Nr. 834/2007 12. panta 1. punkta "a", "b", "f" un "g" apakšpunkts | | 30. punkts  (noteikumu Nr. 485 1.1pielikuma 10. punkts) | | Ieviests pilnībā. | Neparedz stingrākas prasības. |
| Regulas Nr. 834/2007 14. panta 1. punkta "c" apakšpunkts | | 32. punkts  (noteikumu Nr. 485 1.1pielikuma 19. punkts) | | Ieviests pilnībā. | Neparedz stingrākas prasības. |
| Regulas Nr. 834/2007 15. panta 1. punkta "c" apakšpunkts | | 32. punkts  (noteikumu Nr. 485 1.1pielikuma 19. punkts) | | Ieviests pilnībā. | Neparedz stingrākas prasības. |
| Regulas Nr. 889/2008  25.i pants | | 32. punkts  (noteikumu Nr. 485 1.1pielikuma 19. punkts) | | Ieviests pilnībā. | Neparedz stingrākas prasības. |
| Regulas Nr. 834/2007 14. panta 1. punkta "e" apakšpunkts | | 33. punkts  (noteikumu Nr. 485 1.1pielikuma 21. punkts) | | Ieviests pilnībā. | Neparedz stingrākas prasības. |
| Regulas Nr. 834/2007 15. panta 1. punkta "f" apakšpunkts | | 33. punkts  (noteikumu Nr. 485 1.1pielikuma 21. punkts) | | Ieviests pilnībā. | Neparedz stingrākas prasības. |
| Regulas Nr. 889/2008  23. pants | | 33. punkts  (noteikumu Nr. 485 1.1pielikuma 21. punkts) | | Ieviests pilnībā. | Neparedz stingrākas prasības. |
| Regulas Nr. 889/2008  24. pants | | 33. punkts  (noteikumu Nr. 485 1.1pielikuma 21. punkts) | | Ieviests pilnībā. | Neparedz stingrākas prasības. |
| Regulas Nr. 889/2008  25. pants | | 33. punkts  (noteikumu Nr. 485 1.1pielikuma 21. punkts) | | Ieviests pilnībā. | Neparedz stingrākas prasības. |
| Regulas Nr. 889/2008  25.t pants | | 33. punkts  (noteikumu Nr. 485 1.1pielikuma 21. punkts) | | Ieviests pilnībā. | Neparedz stingrākas prasības. |
| Regulas Nr. 889/2008  91. pants | | 34. punkts  (noteikumu Nr. 485 1.1pielikuma 26.2punkts) | | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Projekts šo jomu neskar. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiks dota iespēja rakstiski sniegt viedokli par noteikumu projektu tā izstrādes laikā. |
| 2. | Sabiedrības līdzdalība projekta izstrādē | Noteikumu projekts tika ievietots Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” no 2020. gada 10. līdz 24. decembrim.  Noteikumu projekts tika saskaņots ar biedrību “Lauksaimnieku organizāciju sadarbības padome”, kuras sastāvā ir arī biedrība “Latvijas Bioloģiskās lauksaimniecības asociācija”. . <https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2009-?id=981> |
| 3. | Sabiedrības līdzdalības rezultāti | Iebildumi, priekšlikumi vai komentāri par noteikumu projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Biedrības “Vides kvalitāte” sertifikācijas institūcija “Vides kvalitāte”, SIA “Sertifikācijas un testēšanas centrs”, Valsts augu aizsardzības dienests, Pārtikas un veterinārais dienests un Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru.  Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus.  Noteikumu projekta izpildē iesaistītās institūcijas to īstenos par esošā finansējuma līdzekļiem. |
| 3. | Cita informācija | Nav. |

Zemkopības ministrs K. Gerhards

Drozdovska 67027875

Liga.Drozdovska@zm.gov.lv